ਉਹ ਪੁਜਾਰੀ, ਜਿਸ ਨੇ ਦਲਿਤ ਨੂੰ ਮੋਢਿਆਂ 'ਤੇ ਚੁੱਕਿਆ।
ਮੰਦਰ ਵਿੱਚ ਆਰਤੀ ਹੋ ਰਹੀ ਸੀ ਕਿ ਮੁੱਖ ਪੁਜਾਰੀ ਇੱਕ ਵਿਅਕਤੀ ਨੂੰ ਮੋਢਿਆਂ 'ਤੇ ਬਿਠਾ ਕੇ ਆਰਤੀ ਵਾਲੀ ਥਾਂ ਪਹੁੰਚੇ।
ਹੈਦਰਾਬਾਦ ਦੇ ਇੱਕ ਮੰਦਰ ਦੇ ਮੁੱਖ ਪੁਜਾਰੀ ਇਸ ਘਟਨਾ ਕਰਕੇ ਅੱਜ-ਕੱਲ੍ਹ ਸੁਰਖੀਆਂ ਵਿੱਚ ਹਨ।
ਉਹ ਇੱਕ ਦਲਿਤ ਨੂੰ ਆਪਣੇ ਮੋਢਿਆਂ 'ਤੇ ਚੁੱਕ ਕੇ ਮੰਦਰ ਦੇ ਅੰਦਰ ਆਰਤੀ ਵਾਲੀ ਥਾਂ ਲੈ ਗਏ।
ਮੰਤਰ ਉਚਾਰਣ ਅਤੇ ਸੰਗੀਤ ਦੇ ਵਿੱਚ ਦੋਹਾਂ ਨੇ ਆਰਤੀ ਕੀਤੀ।

ਕਿਹਾ ਜਾਂਦਾ ਹੈ ਕਿ ਇਹ ਸਭ ਇੱਕ 2700 ਸਾਲ ਪੁਰਾਣੀ ਮਿੱਥਕ ਤੋਂ ਪ੍ਰਭਾਵਿਤ ਹੈ ਜਿਸ ਵਿੱਚ ਇੱਕ ਦਲਿਤ ਸ਼ਰਧਾਲੂ ਦਾ ਮੰਦਰ ਵਿੱਚ ਇਸੇ ਤਰ੍ਹਾਂ ਸਵਾਗਤ ਕੀਤਾ ਗਿਆ ਸੀ।
ਪੁਜਾਰੀ, ਸੀ. ਐਸ. ਰੰਗਾਰਾਜਨ ਨੇ ਕਿਹਾ ਕਿ ਉਨ੍ਹਾਂ ਨੇ ਇਹ ਦਿਖਾਉਣ ਲਈ ਕੀਤਾ ਕਿ ਰੱਬ ਦੀ ਨਿਗ੍ਹਾ ਵਿੱਚ ਸਾਰੇ ਬਾਰਾਬਰ ਹਨ।